во́ини ли ца́рскіе ѿ є́же сострада́ти прославля́ются; єли́кѡ ли стра́ждетъ кі́йждо, толи́ку похвалу̀ и́мать здѣ̀, и єли́кѡ бы яви́лся не потре́бенъ, безче́ствуется; єли́кѡ ли кто̀ подо́бну ѻде́ждѣ ца́рской но́ситъ показу́ется ближа́йшимъ єму̀, и єли́кѡ не въ подо́бнѣ, явля́ется чу́ждь;́це подоба́етъ взира́ти и на цр҃я̀ на́шего: єли́кѡ бо кто̀ состра́ждетъ и подража́етъ нищетѣ̀ хрс̑то́вой, вкуша́я ѿ страда́ній и поноше́ній єгѡ̀, я̀же пре́жде распя́тія и погребе́нія на́съ ра́ди претерпѣ̀: толи́кѡ быва́етъ ближа́йшій єгѡ̀, и соприча́стникъ сла́вы єгѡ̀, по словесѝ апо́стола: а́ще же съ ни́мъ стра́ждемъ, глаго́летъ, да и съ ни́мъ просла́вимся